Kowie Rossouw – Storiewerf
Kowie is gebore op ‘n plaas, Uitsig, in die Cederberge. Sy begin haar skoolopleiding aan Laerskool Vogelfontein, ‘n plaasskool in die Cederberge. Vanaf st. 4 gaan sy na Hoërskool Clanwilliam waar sy gematrikuleer het.
Sy woon in ‘n dorpshuis kompleks in Bellville en het twee seuns, Jan en Jacques wat albei getroud is. Die spesiale man in haar lewe is Frank Maritz.
Speisale onderskeidings: Ontvang ‘n meriete toekenning as oudleerling van die Hoërskool Clanwilliam, vir haar aandeel in die uitbouing van Afrikaans in die woord en lied.
“Ek is baie lief vir die natuur en gaan sit soms alleen in die ou kerkie by Churchhaven wanneer ek diep stilte soek en baie spesiale leiding nodig het of wanneer ek ‘n baie moeilike besluit moet neem of worstel met ‘n bitter swaar probleem.”
Skryfwerk: My eerste versie geskryf toe ek 11 jaar oud was – verskyn in die destydse Byvoegsel tot die Burger met die titel, My perdjie. Begin met skryf van stories waarvan sommige uitgesaai is oor radio vir Siembamba en Wielie Walie in 1983/4.
Skryf ‘n lied vir Leonie van Niekerk vir haar Christelike CD, Jesus, ons Hoop
1983 – Willem en die Bruin Hings (Waterkant Uitgewers)
1984 – Avontuur in die Cederberge (Waterkant Uitgewers)
1985 – Jacques Roux se vuurdoop op Ceres (Waterkant Uitgewers)
1986 – Operasie Blou Disa/Operation Blue Disa (Daan Retief Uitgewers) Finalis van Jeugboek wedstryd
1986 – Koba – (Waterkant Uitgewers)
1986 – Onheil op Eselsrus (HAUM)
1986 – Op die spoor van blou goud (HAUM)
1987 – Rooi Somer (Waterkant Uitgewers) (Novelle vir volwassenes. In 1988 genomineer vir die ATKV-prys en eindig onder eerste 5)
1989 – Die pad oor die berg kom huis toe (Tafelberg)
1989 – Drie loop saam (Waterkant Uitgewers)
1990 – Wie se hart kan dit dan hou (Tafelberg) Verwerf die Sanlam brons medalje vir jeuglektuur 1989
1994 – Somersproete (Juta – Ekonopret reeks)
1995 – Wanneer tekkies blom (Waterkant Uitgewers)
1996 – Moyeni die Aandwindjie (Juta – Sterboekie vir graad 2)
1998 – Moyeni the evening Breeze (Juta)
Inligting verskaf deur Kowie Rossouw, April 2000